b'\n_START_ARTICLE_\nNada Slavik\n_START_SECTION_\n\xc5\xbdivljenje in delo\n_START_PARAGRAPH_\nRodila se je v znani tr\xc5\xbea\xc5\xa1ki dru\xc5\xbeini pravnika in politika Edvarda in narodne delavke Antonije Slavik. Medicino je \xc5\xa1tudirala v Gradcu, a je morala zaradi politi\xc4\x8dnih pritiskov \xc5\xa1tudij prekiniti, zato je med vojno nekaj \xc4\x8dasa prakticirala v ljubljanski splo\xc5\xa1ni bolni\xc5\xa1nici. \xc5\xa0tudij je kon\xc4\x8dala leta 1920 v Pragi in po specializaciji iz okulistike delala v tr\xc5\xbea\xc5\xa1ki bolni\xc5\xa1nici, kjer je opravila tudi ve\xc4\x8d okulisti\xc4\x8dnih kirur\xc5\xa1kih posegov. Nekaj \xc4\x8dasa je skrbela tudi za brezpla\xc4\x8dno zdravni\xc5\xa1ko oskrbo tr\xc5\xbea\xc5\xa1kih otrok na \xc5\xa1oli Dru\xc5\xbebe svetega Cirila in Metoda. Nada Slavik je bila prva slovenska zdravnica v Trstu.'